Lolland-Falsters Stifts-Tidende, 1844-06-20
Til den saakaldte Sprogfest paa Skamlingsbanke i Slesvig indbyder nu saavel den slesvigske Forening som den valgte Festbestyrelse. Festen, der oprindelig var bestemt til at afholdes aarlig den 14de Mai, til Erindring og Sprogrescriptets Udstedelse samme Dag 1840, vil, paa Grund af den tidlige endnu kolde Aarstid, herefter først finde Sted længer hen i Sommeren og for iaar blive feiret Torsdagen den 4de Julii. Den slesvigske Forenings Generalforsamling indbyder i en Opfordring, der er indrykket i begge de fyenske Aviser og i Ribe Avis, patriotiske danske Mænd og Qvinder fra hele Riget til at deeltage i denne Fest. Der kan ei være Tale om en Glædesfest, hedder det i denne Opfordring, der aander en ufordulgt dyb Bevægelse, naar Græmmelse og Forbittrelse opfylde hver Mands Bryst, men vi ville opmuntre hverandre, vi ville i Forening mindes Fortiden; - - især ville vi trøste hverandre med det Haab, at der er en Fremtid, hvori det maa kunne og skulle blive anderledes, og med den Beslutning, at vi af al Magt ville stræbe efter dette Haabs snarlige Opfyldelse. (Kbhpst.) NeJ et Brev fra en norsk Udvandrer til Nordamerika haves nu Efterretning om "Dagens sidste Redacteur, Cancelliraad L. J. Fribert, der rømte her fra Landet paa Grund af Kassemangel, og nu opholder sig i Wisconsin=Landet. Det hedder nemlig i ovennævnte Brev. J Wisconsin, hvor de fleste af de Norske landede sidste Høst, bortdøde i Alt omtrent 150 til 200 Mennesker af Sygdom, Mangel og deraf følgende Mismod. De som fik Arbeid fik ikke andet derfor end Opholdet for Vinteren. Ja Tilstanden var høist sørgelig; thi i enhver Bræde hytte, som blev opslaaet paa den aabne Mark, sammenstuvede sig 3 a 4 Familier i en eneste Stue, og her rasede snart Sygdom og Hunger, saa Døden var for Mange en kjærkommen Gjæst. Jeg tvinler ei om at deres Landsmænd, som boede det forud, have hjulpet dem efter Evne, men der skal sandelig meget til, naar saadan en Skare med Koner og Børn, der forud ere haardt medtagne paa en lang Reise over Søen, kommer og gjæster nogle faa Colonister. Midt i denne Elendighed stod en høihjertet dansk Mand, der ei alene havde Villie, men ogsaa Evne til at hjælpe dem. Hans Navn, L. J. Fribert, vil længe med Taknemmelighed erindres af de norske Emigranter. J Vinter lod han ugentlig hente flere Læs med Fødemidler, ligesom ogsaa Medicin, fra Milwauki, hvilke han overlod til samme Priis han havde givet, og de, der intet kunde betale, fik alligevel Hjælp, saa at han derved frelste mange Familiers Liv. De kalde ham deres Fader og den snilde Manden. (Aftenbl.) Tilvisse - siger Forposten. - har han Ret til den sidste Benævnelse, og naar det betænkes, at det vist vilde have varet meget længe endnu inden de foranske Midler uden Friberts Mellemkomst vilde have bidraget til at frelse en eneste Families Liv, saa turde det endda ikke være saa urimeligt af Aftenbladet uden videre at gjengive denne den danske Cancelliraads amerikanske Berømmelse. Tilmed veed Aftenbladet af Historien vist meget godt, hvorledes det ikke forholder sig stort bedre med Kilderne til saa mange andre store Mænds Evne til at hielpe, og denne Evne bliver for Servilismen dog altid det meest Berettigede og meest Ærefrygtbydende. Hvor hensigtsmæssig - hedder det i Kbhpst. – er dog ikke den Offentliggjørelse af de kjøbenhavnske Borgerrepræsentanters Forhandlinger, der nu finder Sted som et Surrogat for Offentlighed; J den sidste af disse Offentliggjørelser, der er publiceret i den Berl. Tid. for i Løverdags, faae Borgerne og Communens øvrige Jndvaanere ikke alene at vide, at det var under 6te Mai Hs. Maj. Kongen befalede, at der skulde lægges den Pontonbro over Stadsgraven ved Vesterport, som nu allerede længe har været i Brug, – men de underrettes ogsaa om, at det lille gamle Huus, der forrige Tider stod som en Antiqvitet paa Hjørnet af Gaasegaden, men for omtrent en Maanedstid siden blev revet ned, er i sin Tid blevet solgt underhaanden med det kgl. danske Cancellies Approbation, og med den Forpligtelse for Kjøberen, at lade det rive ned. See nu veed man det. Ja, er det ikke en fortræffelig Ting med dette Surrogat for Offentligheden af Borgerrepræsentanternes Forhandlinger,